Boko Haram skal ha steinet fanger under redningsaksjon
Skuddsalvene i Sambisa-skogen markerte starten på en stor redningsoppdrag som skulle ende det månedslange Boko Haram-marerittet – men for noen ble det begynnelsen på et nytt: For midt i skuddregnet og den nært forestående redningsaksjonen begynte desperate islamister å steine kvinner og barn som ikke ønsket å flykte med dem, skriver AP. LES: Håper Boko Haram er fordrevet innen en måned Flere hundre traumatiserte kvinner og barn, blant dem 200 jenter, ble satt fri forrige uke, og den nigerianske hæren anslår at totalt 700 er blitt reddet fra Boko Harams fangenskap den siste uken. Se hvordan barna bearbeider vonde minner fra Boko Haram nederst i artikkelen!En av dem er 27 år gamle Lami Musa, og hennes nyfødte baby, som har vært i fangenskap i fem måneder. – Vi er takknemlig overfor Gud for at vi og mange andre har overlevd, sier 27 år gamle Lami Musa. Hun deler sin dramatiske flukthistorie med media kun dager etter å ha unnsluppet ekstremistenes brutalitet; i hendene holder hun sin fem dager gamle babyjente. – Boko Haram fortalte oss at de var på vei ut og at vi burde flykte med dem. Vi sa nei, og da begynte de å steine oss. Jeg la meg over barnet mitt for å beskytte henne mot steinene, sier kvinnen som anslår at ti kvinner og jenter ble steinet til døde. Musa er bare én av flere hundre kvinner og barn som er revet bort fra sine hjem siden Boko Harams blodige opprør startet i 2009. Tross ekstremistenes mangeårige herjinger var det ikke før i 2014 brutaliteten fikk et ansikt, og internasjonal oppmerksomhet, da over 200 skolejenter ble bortført fra landsbyen Chibok i Nord-Nigeria Hva som har skjedd med skolejentene, og om de fremdeles er i live, er usikkert.I mars iverksatte den nigerianske regjeringshæren sammen med Tsjad og Niger en storoffensiv for å drive ut islamistene en gang for alle. Den siste tiden har det blitt gjort store fremskritt, og flere strategisk viktige områder er blitt gjenerobret fra terrorgruppen. LES: Slik har de lagt landsbyer i ruiner Så langt har vestlige styresmakter ikke grepet inn i den pågående dramatikken, og anser dette som en konflikt som best lar seg løse av det lokale militære, skriver AFP. Over 13 000 har blitt drept og over en millioner, deriblant 800 000 barn, fordrevet fra sine hjem siden terrorgruppens blodige opprør. På det meste kontrollerte opprørsgruppen et område på størrelse med Belgia. Den militante opprørsgruppen har siden sverget troskap til Den islamske stat (IS), som har akseptert terrorgruppen.
Mens nigerianske soldater kom fangene til unnsetning, skal desperate ekstremister ha begynt å steine kvinner og barn til døde.